ZAPISNIK
16. SEJE SVETA KRAJEVNE SKUPNOSTI RAVNICA
Datum: 17.4.2026
Prisotni člani sveta KS na seji:
ALEŠ DUGULIN, ERIKA PODGORNIK RIJAVEC, LUKA DUGULIN, PETER BELINGAR, ZORAN KOMEL, ANDRAŽ FILIPIČ
Opravičeno odsoten: MAJA BENKO
Zapisnik vodi ALEŠ DUGULIN.
Seja se prične ob 19.00 uri.
01. Predstavljen je dnevni red seje in zapisnik 15. seje sveta KS Ravnica, na katere ni bilo pripomb in smo jih svetniki soglasno potrdili.
02. Svetnikom sem predstavil izdane naročilnice po prejšnji seji, od št. 6/2026 do št. 10/2026, na katere izdajo ni bil opripomb in so v celoti potrjene. Prav tako se je potrdila proračunska kartica na dan 17.4.2026.
03. Predstavljen je bil predlogo prerazporeditvi proračunskih sredstev za rebalans 1-2026. Svetniki smo predlog soglasno potrdili.
04. V nadaljevanju smo razpravljali pogodbeno razmerje v skladu z najemom poslovnega prostora gostilne s podjetjem Vajo d.o.o.. Ugotavljamo, da je prišlo do zaostanka pri plačilu najemnin. Najemnica je podala svoje mnenje, da ima težave pri plačilu zaradi poslovanja v zimskem času in ostalih stroškov, ki so prednostni. Dogovorili smo se, da se mora zaostale najemnine plačati čim prej, da ne bi prišlo do odstopa najemne pogodbe, za kar seje najemnica strinjala.
05. V zvezi s sanacijo tribun in odra na športnem igrišču smo soglasno potrdili, da se na sedišča tribun in oder postavi gladke prane plošče, čela tribun pa se obdela in pobarva.
06. V točki razno smo razpravljali in soglašali s prodajo nepremičnine s parcelno št.1219, k.o.2301 - Ravnica.
Prav tako smo soglasno potrdili sklep, ki se nanaša na plačilni rok za poravnavo vseh obveznosti, ki se financirajo iz finančnega načrta krajevne skupnosti. Plačilni rok je 30.dan od prejema pravilno izstavljenega računa.
SEJA SE JE ZAKLJUČILA OB 20.30 URI.
PREDSEDNIC SVETA KS RAVNICA
AL DUGULIN
